ai4bharat/Pralekha huggingface dataset:
وزارت دفاع
یوگا کا نواں بین الاقوامی دن: وزیر دفاع نے آئی این ایس وکرانت پر مسلح افواج اور ہندوستانی کوسٹ گارڈ کے اہلکاروں کے ساتھ یوگا کیا
لوگوں سے جسمانی، ذہنی اور روحانی تندرستی کے لیے اس مشق کو اپنے روزمرہ کے معمولات میں شامل کرنے کی اپیل کی
"یوگا ایک صفر بجٹ وسیلہ ہے؛ اس میں صفر سرمایہ کاری شامل ہے اور یہ ناقابل یقین منافع فراہم کرتا ہے"
یوم یوگا، اس بات کا ثبوت ہے کہ دنیا ہندوستانی ثقافت کو تسلیم کررہی ہے اور اپنا رہی ہے: جناب راجناتھ سنگھ
اتحاد اور تندرستی کے جذبے کو اپناتے ہوئے، وزیر دفاع جناب راج ناتھ سنگھ نے 21 جون 2023 کو یوگا کے 9ویں بین الاقوامی دن کے موقع پر ہندوستان کے دیسی طیارہ بردار جہاز آئی این ایس وکرانت پر مسلح افواج اور ہندوستانی کوسٹ گارڈ کے اہلکاروں کے ساتھ یوگا کیا۔ بحریہ کے سربراہ ایڈمرل آر ہری کمار، ان کی اہلیہ، جو نیول ویلفیئر اینڈ ویلنس ایسوسی ایشن کی صدر ہیں، محترمہ کلا ہری کمار، حکومت ہند کے چیف ہائیڈرو گرافر وائس ایڈمرل ادھیر اروڑا، کنٹرولر آف پرسنل سروسز وائس ایڈمرل کرشنا سوامی ناتھن اور جنوبی بحری کمانڈ کے چیف آف اسٹاف، ریئر ایڈمرل جے سنگھ بھی 120 اگنی ویروں سمیت 800 سے زیادہ اہلکاروں کے ساتھ موجود تھے۔
ایک خوبصورت نیلے آسمان اور پرسکون ہوا کے پس منظر میں، آئی این ایس وکرانت کے ڈیک نے قدیم ہندوستانی مشق، جو کہ جسمانی، ذہنی اور روحانی صحت کے لئے اپنے متعدد فوائد کی وجہ سے دنیا بھر میں اپنی اہمیت کو مزید مستحکم کر رہی ہے، کو منانے کے لیے ایک حیرت انگیز ترتیب فراہم کی ہے ۔ یوگا کے ماہر اساتذہ نے شرکاء کو مختلف آسن  اور سانس لینے کی مشقیں کرنے میں رہنمائی کی،جس کا مقصد جسمانی تندرستی، ذہنی سکون اور روحانی صحت کو فروغ دینا تھا۔
سیشن کے بعد، وزیر دفاع نے یوگا اساتذہ کی عزت افزائی کی اور شرکاء کے ساتھ بات چیت کی۔ انہوں نے اس مشق کے عالمی جشن کو ملک کے لیے بڑے فخر کی بات قرار دیا، کیونکہ دنیا ہندوستانی ثقافت کو تسلیم کرہی اور اور اپنا رہی ہے۔ انہوں نے یوگا کو پوری دنیا میں پھیلانے کی حکومت کی کوششوں پر روشنی ڈالتے ہوئے کہا کہ ہندوستان نے دنیا کو یہ پیغام دینے میں کامیابی حاصل کی ہے کہ یہ مشق پوری انسانیت کو متعدد فوائد فراہم کرتی ہے۔
جناب راج ناتھ سنگھ نے لوگوں سے یوگا کو اپنے روزمرہ کے معمولات میں شامل کرنے کی اپیل کی، کیونکہ یہ جسم کو دماغ کے ساتھ متحد کرتا ہے، اس کے علاوہ انسان کو فطرت اور الہیات سے جوڑتا ہے، جبکہ روحانی شعور کے حصول کے لیے ایک مضبوط بنیاد کے طور پر کام کرتا ہے۔ انہوں نے یوگا کو 'امرت' کے مترادف قرار دیا، جو جسمانی، ذہنی اور روحانی تندرستی کے لیے راہ ہموار کرتا ہے اور دماغ، جسم اور روح کی پرورش کے لیے بے شمار امکانات کو کھولتا ہے، جبکہ لوگوں کی روز مرہ کی زندگی میں بڑے پیمانے پر کلی شفا یابی کی پیشکش کرتا ہے۔
وزیر دفاع نے جسم کو کمپیوٹر کے ہارڈ ویئر اور دماغ کو سافٹ ویئر سے تشبیہ دی، اس بات پر زور دیتے ہوئے کہ یوگا موثر مجموعی کام کے لیے دونوں پہلوؤں کو مضبوط کرتا ہے۔ "یوگا ایک صفر بجٹ وسیلہ ہے، جو جسمانی، ذہنی اور روحانی پریشانیوں کی نفی کرتا ہے۔ اس میں صفر سرمایہ کاری شامل ہے اور یہ ناقابل یقین منافع فراہم کرتا ہے۔ انہوں نے کہا کہ یوگا کی اہمیت کووڈ-19 وبائی مرض کے دوران دیکھی گئی، جب اس مشق کو اپنے روزمرہ کے معمولات کا لازمی حصہ بنانے والے افراد وائرس سے نسبتاً کم متاثر ہوئے۔ مختلف تحقیقات کے مطابق، یوگا نے وبائی امراض کے دوران لوگوں میں قوت مدافعت بڑھانے میں اہم کردار ادا کیا۔
۔۔۔۔۔۔۔۔۔۔۔۔۔۔۔۔۔۔

U-6334
(Visitor Counter : 55
امور داخلہ کی وزارت
سردار پٹیل قومی اتحاد ایوارڈ 2020کے لئے نامزدگی 30 اپریل 2020ء تک کھلی رہے گی
نئی دہلی 17؍جنوری2020:بھارت کے اتحاد اور سالمیت کے شعبے میں سب سے بڑے سول ایوارڈ، سردار پٹیل قومی اتحاد ایوارڈ کے لئے نامزدگی کا آن لائن عمل جاری ہے اور نامزدگی کی آخری تاریخ 30 اپریل 2020ء ہے۔یہ نامزدگیاں وزارت داخلہ کی ویب سائٹ https://nationalunityawards.mha.gov.in.پر آن لائن وصول کی جائیں گی۔
حکومت ہند نے یہ ایوارڈ سردار ولبھ بھائی پٹیل کے نام سے شروع کیا ہے۔یہ ایوارڈ قومی اتحاد اور سالمیت کو فروغ دینے اور ایک مضبوط اور متحد بھارت کی اقدار کو مستحکم کرنے میں قابل ذکر اور باعث تحریک تعاون کے لئے دیا جاتا ہے۔
اس ایوارڈ کی تصویر ذیل میں دی گئی ہے:
سردار پٹیل قومی اتحاد ایوارڈ
سردار پٹیل قومی اتحاد ایوارڈ
ماحولیات، جنگلات اور موسمیاتی تبدیلی کی وزارت
سنتھیٹک کیمیاوی کھادوں اور زرعی کثافت پھیلانے والے عناصر کی وجہ سے لاحق ہونے والی کثافت
نئی دہلی۔07اگست، ماحولیات، جنگلات اور موسمیاتی تبدیلی کے وزیر مملکت ڈاکٹر مہیش شرما نے راجیہ سبھا میں ایک سوال کے تحریری جواب میں بتایا ہے کہ ملک میں آبی ذخائر میں کثافت پھیلنے کی اہم وجہ یہ ہے کہ ان ذخائر میں غیر سودھا ہوا گندا پانی جاکر مل جاتا ہے، صنعتی اخراج، زرعی سرگرمیوں کے نتیجوں میں خارج ہونے والے ابخارات اور رقیق مادوں کی آمیزش، کیڑاکش ادویہ کی آمیزش ہوجاتی ہے۔ مرکزی کثافت کنٹرول بورڈ  کی جانب سے ابی تک آبی ذخائر میں رونما ہونے والی کثافت کے مطالعے کے سلسلے میں کوئی قدم نہیں اٹھایا گیا ہے اور اس امر کا تعین نہیں کیا گیا ہے کہ سنتھیٹک کیمیائی کھادوں سے اس قدر کثافت پھیلتی ہے۔ تاہم سی پی سی بی سطح زمین کے اوپر دستیاب پانی اور زیر زمین پانی دونوں کی آبی کوالٹی کی نگرانی ملک میں نگرانی اسٹیشنوں کے ایک نیٹ ورک کے توسط سے قومی آبی نگرانی پروگرام کے تحت کررہی ہے۔ پانی کی کوالٹی کا تعین مختلف کسوٹیوں پر کیا جاتا ہے ، ان میں فیزیو کیمیکل یعنی طبیعاتی اور کیمیاوی تجزیہ، بیکٹریا کی موجودگی کا تعین ، پانی میں بھاری دھاتوں کی آمیزش، کیڑا کش ادویہ کی موجودگی وغیرہ شامل ہیں۔
حکومت کے ذریعہ آبی ذخائر میں پھیلنے والی کثافت کی روک تھام کے اقدامات کے تحت منجملہ دیگر باتوں کے صنعتی اداروں سے ہونے والے اخراج کے سلسلے میں معیارات وضع کرنا اور ان کی مشتہری، عملی اقدمات، ان معیارات کو ریاستی کثافتی کنٹرول بورڈ  / کثافت کنٹرول کمیٹی کے ذریعے رضامندی پر مبنی میکانزم کے توسط سے نافذ کرنا اور ان کی باقاعدگی سے نگرانی کرنا، آبی کوالٹی کے تجزئے کے لیے نگرانی نظام کا نیٹ ورک قائم کرنا، آن لائن لگاتار نگرانی نظام کی تنصیب  تاکہ آبی ذخائر میں جہاں جہاں براہ راست کثیف پانی ملتا ہے، اس کی نگرانی کی جاسکے، صاف ستھرے پروڈکشن کے طریقوں کو فروغ دینا، چھوٹی صنعتوں اور ان کی اکائیوں کے کلسٹروں کے لیے مشترکہ سودھنے کے پلانٹوں کی تنصیب، چند ازحد کثافت پھیلانے والی صنعتوںک ے سلسلے میں صفررقیق اخراج کے نفاذ کے لیے احکامات صادر کرنا، جو ماحولیات  ایکٹ 1986 کی دفعہ 5 اور دفعہ 18   تحت آبی  ایکٹ 1974 وغیرہ کے تحت دستیاب ہیں، شامل ہے۔
مواصلات اور اطلاعاتی ٹیکنالوجی کی وزارت
موبائل ٹاوروں کی تنصیب
نئی دہلی:20؍جولائی2022:
مواصلات کے وزیر مملکت جناب دیو سنگھ چوہان نے آج لوک سبھا میں ایک سوال کے تحریری جواب میں یہ معلومات دی ہے کہ یونین سروس آبلیگیشن فنڈاور ٹیلی کام سروس پروائڈرز کے توسط سے حکومت مرحلہ وار طریقے سے مغربی بنگال ریاست سمیت ملک کے دیہی ، قبائلی اور پہاڑی خطوں میں موبائل کووریج فراہم کرتی ہے۔ حکومت نے ملک بھر میں دیہی ، قبائلی اور پہاڑی خطوں اور برانڈ بینڈ کووریج فراہم کرنے کے لئے یو ایس او ایف کے توسط سے مختلف اسکیموں؍پروجیکٹوں کو منظوری دی ہے۔ اسکیموں کی تفصیل ضمیمے کی شکل میں منسلک ہے۔
حکومت نے 23اکتوبر 2019ء کو بی ایس این ایل کے احیاء منصوبے کو منظوری دی ہے، جس میں دیگر باتوں کے ساتھ ساتھ 4جی خدمات فراہم کرنے کےلئے اسپیکٹرم کا انتظامی اختصاص شامل ہے۔ پین-اِنڈیا بنیاد پر 4جی خدمات کے شروعات کے ساتھ مغربی بنگال کے دیہی علاقوں سمیت ملک میں بی ایس این ایل وائرلیس برانڈ بینڈ خدمات کی رسائی اور معیار کی توسیع ہوگی ۔
مندرجہ بالا کے علاوہ بی ایس این ایل دیہی علاقوں سمیت ملک میں فائبر ٹو دی ہوم خدمات فراہم کرتا ہے اور دیہی علاقوں میں عوامی ڈاٹا دفاتر خدمات کی توسیع سمیت متعدد اقدامات کئے ہیں۔مغربی بنگال سمیت ملک کے دیہی علاقوں میں ایف ٹی ٹی ایچ کنکشن کے التزام کو اور بڑھانے کےلئے بھارت نیٹ کو چلانے اور رکھ رکھاؤ کا کام بی ایس این ایل کو دیا گیا ہے۔ان کوششوں کے ساتھ 16-2015ء سے 23-2022ء کی مدت کے دوران بی ایس این ایل نے 71.65فیصد کی سالانہ اضافہ شرح کے ساتھ 2210644ایف ٹی ٹی ایچ کنکشن جوڑے ہیں۔
ضمیمہ
ملک بھر کے دیہی ، قبائلی اورپہاڑی علاقوں میں موبائل اور برانڈ بینڈ خدمات مہیا کرانے ؍سہولت فراہم کرنے کےلئے منصوبوں ؍ پروجیکٹوں کی تفصیل:
- بایاں بازوانتہا پسندی سے متاثرہ علاقوں اسکیم کے پہلے مرحلے کے تحت ایل ڈبلیو ای علاقوں میں 2343 موبائل ٹاور نصب کئے گئے ہیں، جن میں مغربی بنگال ریاست کے 96ویں موبائل ٹاور شامل ہیں اور یہ خدمات بھی فراہم کررہے ہیں۔ بایا ں بازو انتہاپسندی مرحلہ -2 اسکیم کے تحت وزارت داخلہ کے ذریعے نشانزد مقامات پر 2542 موبائل ٹاوروں کو بایاں بازو انتہاپسندی سے متاثرہ ریاستوں میں منظوری دی گئی ہے، جس میں مغربی بنگال ریاست کے 33مقام شامل ہیں۔
- لداخ اور کارگل خطہ، ہماچل پردیش، اتراکھنڈ اور مغربی بنگال ریاست کےایک گاؤں سمیت دیگر اولیت والے علاقوں اور اچھوتے سرحدی علاقوں کے 354گاؤں میں موبائل کنکٹی وٹی فراہم کرنے کا منصوبہ۔
- شمال مشرقی خطے میں موبائل کنکٹی وٹی کے لئے وسیع مواصلاتی ترقیاتی منصوبہ اور قومی شاہراہوں کے ساتھ ساتھ اچھوتے گاؤں میں موبائل کووریج فراہم کرنا۔
- چار ریاستوں، اترپردیش، بہار، مدھیہ پردیش اور راجستھان میں خواہش مند اضلاع کے 502اچھوتے گاؤں میں 4جی موبائل کنکٹی وٹی فراہم کرنے کا منصوبہ۔
- پانچ ریاستوں ، آندھرپردیش، چھتیس گڑھ، جھارکھنڈ، مہاراشٹر اور اُڈیشہ کے خواہش مند اضلاع کے 7287اچھوتے گاؤں میں 4جی پر مبنی موبائل خدمات کے التزام کا منصوبہ۔
- انڈمان و نکوبار جزائر کو کنکٹی وٹی فراہم کرنے کےلئے چنئی اور انڈمان و نکوبار جزائر کے درمیان آب دوز آپٹکل فائبر کیبل بچھانا۔
- انڈمان ونکوبار جزائر میں کھلے گاؤں اور قومی شاہراہکے ساتھ موبائل کنکٹی وٹی۔
- لکشدیپ جزائر میں 10موبائل ٹاور نصب کرکے موبائل کنکٹی وٹی کو بڑھایا گیا ہے۔
- انڈمان و نکوبار جزائر کے لئے 4جی بی پی ایس تک سٹیلائٹ بینڈ وِتھ اضافہ۔
- لکشدیپ جزائر کے لئے 1.71جی بی پی ایس تک سٹیلائٹ بینڈ وتھ اضافہ۔
کابینہ
کابینہ نے قومی ڈیزاسٹررسپانس فورس اکیڈمی، ناگ پور میں سینئرایڈمنسٹریٹیو گریڈ میں ڈائریکٹر کے ایک عہدے کے قیام کو منظوری دی
نئی دہلی،25/مئی2021،
وزیراعظم جناب نریندر مودی کی صدارت میں مرکزی کابینہ نے قومی ڈیزاسٹر رسپانس فورس اکیڈمی، ناگ پور میں سینئر ایڈمنسٹریٹیو گریڈ  میں ڈائریکٹر کے ایک عہدے کے قیام کے لیے وزارت داخلہ کی تجویز کو منظوری دے دی ہے۔
این ڈی آر ایف اکیڈمی نے ڈائریکٹر کے عہدے کے قیام کے ساتھ تنظیم کی کمان اور کنٹرول ایک سینئر اور تجربہ کار افسر کو سونپی جائے گی، جو خواہش کے مطابق مقاصد کے مطابق ادارے کو چلا سکتا ہے۔اکیڈمی این ڈی آر ایف، ایس ڈی آر ایف، سی ڈی رضاکاروں، دیگر فریقوں اور سارک اور دیگر ملکوں کی ڈیزاسٹر رسپانس ایجنسیوں کے 5 ہزار سے زیادہ کارکنوں کو سالانہ ہنرمندی پر مبنی عملی تربیت فراہم کرے گی۔ اس سے فریقوں کی بدلتی ضرورتوں اور ضرورت کے مطابق تربیتی پروگراموں کا تجزیہ کرتے ہوئے ان میں اصلاح بھی کرے گی۔ اس سے خاص طور سے این ڈی آر ایف، ایس ڈی آر ایف کارکنوں اوردیگر فریقوں کو ڈیزاسٹر رسپانس پر دی جانے والی تربیت کی سطح میں زیادہ بہتری لائی جاسکے گی۔
پس منظر:
قومی ڈیزاسٹر رسپانس فورس اکیڈمی کا قیام سال 2018 میں ناگ پور میں نیشنل سول ڈیفنس کالج  میں انظمام کے ساتھ عمل میں آیا تھا۔ اکیڈمی کااصل کیمپس زیر تعمیر ہے، تب تک یہ این سی ڈی سی کے موجودہ کیمپس سے کام کررہی ہے۔ اکیڈمی اس وقت قومی ڈیزاسٹر رسپانس فورس / اسٹیٹ ڈیزاسٹر رسپانس فورس / سول ڈیفنس وارنٹیئر اور دیگر فریقوں کو تربیت فراہم کرتی ہے اور اس کا تصور بین الاقوامی شہرت یافتہ ایک اہم تربیتی ادارے کے طور پر فروغ دینا ہے۔یہ سارک اور دیگر ملکوں کے ڈیزاسٹررسپانس کارکنوں کو خصوصی تربیت بھی فراہم کرے گی۔
۔۔۔۔۔۔۔۔۔۔۔
U-4811
ش ح۔ ف ا۔ ت ع۔
(
وزیراعظم کا دفتر
وزیر اعظم نے نائک  بھیروں سنگھ کی رحلت پر رنج و غم کا اظہار کیا
وزیر اعظم جناب نریندر مودی نے نائک  بھیروں سنگھ کی رحلت پر گہرے رنج و غم کا اظہار کیا ہے۔
ایک ٹوئیٹ میں وزیر اعظم نے کہا؛
’’نائک  بھیروں سنگھ جی کو ملک کے تئیں ان کی خدمات کے لیے یاد رکھا جائے گا۔ انہوں نے ہمارے ملک کی تاریخ میں ایک اہم موقع پر زبردست شجاعت کا مظاہرہ کیا تھا۔ ان کی رحلت پر غمزدہ ہوں۔ دُکھ کی اس گھڑی میں میرے احساسات ان کے کنبے کے ساتھ ہیں۔ اوم شانتی۔‘‘
عملے، عوامی شکایات اور پنشن کی وزارت
سی آئی سی کی سالانہ رپورٹ 19۔2018 کے رجحان کی خاص جھلکیاں
نئی دہلی، 22 نومبر 2019، سینٹرل انفارمیشن کمیشن  میں 20 اور 21 نومبر 2019 کو بالترتیب لوک سبھا اور راجیہ سبھا میں اپنی سالانہ رپورٹ پیش کی ہے۔ سالانہ رپورٹ کے رجحانات حسب ذیل ہیں:
- سال 19۔2018 کے دوران رجسٹرڈ سینٹرل پبلک اتھارٹیز  کے ذریعہ 13.70 لاکھ آر ٹی آئی درخواستیں قبول کی گئیں۔ یہ 18۔2017 کی تعداد کے مقابلے میں 136922 یا 11 فیصد زائد درخواستیں تھیں۔
- مرکزی پی اے نے 19۔2018 کے دوران آر ٹی آئی درخواستوں پر کارروائی کرکے 4.70 فیصد  درخواستوں کو مسترد کیا گیاجو 18۔2017 میں 5.13 فیصد کی رپورٹ کے مقابلے میں 0.43 فیصد کمی کا رجحان دیکھا گیا۔
- قبائلی امور اور وزارت داخلہ کے ذریعہ دی گئی رپورٹ کے مطابق اس دوران آرٹی آئی درخواستوں کو مسترد کرنے کا فیصد کافی زیادہ رہا جن میں قبائلی امور کی وزارت میں 26.54 فیصد اور امور داخلہ کی وزارت میں 16.41 فیصد آر ٹی آئی درخواستیں مسترد ہوئیں۔
- زیر تبصرہ سال 19۔2018 کے دوران مرکزی پی اے کے ذریعہ 9.29 فیصد  پہلی اپیل  موصول کی گئی جبکہ گزشتہ سال ان کی تعداد 9.72 فیصد  تھیں۔
- سال 19۔2018 کے دوران سی آئی سی نے 17188 دوسری اپیل اور شکایات کا نپٹارہ کیا ہے جبکہ اس مدت کے دوران کل 22736 معاملات درج رجسٹر کئے گئے تھے۔ سال کے اختتام پر کمیشن کے پاس 29655 معاملات زیر التوا تھے۔
- کمیشن میں درج رجسٹر کل 2145 پبلک اتھارٹیز نے اپنی سالانہ رپورٹ پیش کی ہے۔ یہ تعداد صد فیصد ہے۔
سالانہ رپورٹ کی سافٹ کاپی کمیشن کی ویب سائٹ http://www.cic.gov.in.پر اپ لوڈ کردی گئی ہے۔
۔۔۔۔۔۔۔۔۔۔۔ ۔
م ن۔ش س۔ن ا۔
U- 5310
(Visitor Counter : 31
کیمیکلز اور فرٹیلائزر کی وزارت
کووڈ – 19 وبا سے نمٹنے کے لیے دواؤں کی کوئی قلت نہیں ہے
دوا سازی کا محکمہ دیگر محکموں اور ریاستوں و مرکز کے زیر انتظام علاقوں مدد سے دواؤں کی تقسیم اور اِن کی دستیابی ، سپلائی کے مسائل اور دیگر مسائل کو دور کرنے پر لگاتار نظر رکھ رہا ہے
31 مارچ، 2020 /
۱۔ حکومت ہند کی کیمیاوی مادوں اور کیمیاوی کھادوں کی وزارت کا دوا سازی کا محکمہ ، دیگر محکموں اور ریاستوں و مرکز کے زیر انتظام علاقوں کی مدد سے دواؤں کی تقسیم اور اِن کی دستیابی ، سپلائی اور مقامی مسائل سے نمٹنے کے لیے لگاتار نظر رکھ رہا ہے۔ متعلقہ محکمے میں ایک مرکزی کنٹرول روم  قائیم کیا ہے۔ یہ مرکز صبح آٹھ بجے سے شام چھ بجے تک کام کر رہا ہے۔ دواؤں کی قیمتیں مقرر کرنے سے متعلق قومی اتھارٹی  نے ایک اور کنٹرول روم  قائم کیا ہے، جو 24 گھنٹے کام کرتا ہے۔ یہ کنٹرول روم کووڈ -19 وبا سے متعلق سوالات / شکایات اور پیغامات سے متعلق معاملات سے نمٹتا ہے۔ نیز دواؤں اور طبی آلات سے متعلق ٹرانسپورٹ اور دیگر لاجسٹک خدمات کے سلسلے میں تال میل قائم کرتا ہے۔
۲۔ دوا سازی کا محکمہ صحت اور خاندانی بہبود کی وزارت ، کامرس اور صنعت کی وزارت ، کسٹم حکام ، مرکزی اور ریاستی ڈرگ کنٹرولرز ، ریاستی سرکاروں / مرکز کے زیر انتظام علاقوں اور دواؤں اور طبی آلات سے متعلق مختلف ایسوسی ایشنوں جیسے محکموں کے ساتھ قریبی رابطہ رکھتے ہوئے کام کر رہا ہے۔
۳۔ دوا سازی کا محکمہ ، چین میں کورونا وائرس وبا پھیلنے سے لے کر اب تک دواؤں کی تیاری پر لگاتار نظر رکھ رہا ہے۔ لاک ڈاؤن کے بعد محکمہ ریاستوں اور مرکز کے زیر انتظام علاقوں کی سرکاروں سمیت مختلف حکام کے ساتھ صلاح مشورہ کرتے ہوئے انتہائی ترجیحی بنیاد پر جلد از جلد ،وقتاً فوقتاً پیدا ہونے والے مختلف مسائل سے نمٹ رہا ہے۔ جب کبھی دیگر وزارتوں / محکموں سے تعلق رکھنے والے معاملات سامنے آتے ہیں یا دوا سازی کے محکمے کی جانکاری میں لائے جاتے ہیں تو ان معاملات کو بین محکمہ جاتی رابطے کے حصے کے طور پر بااختیار گروپوں کے ذریعے متعلقہ حکام کے سپرد کر دیئے جاتے ہیں۔ این پی پی اے نے مصنوعات سازوں کو کسی بھی وقت لازمی دواؤں کا وافر ذخیرہ تیار کرنے اور اسے برقرار رکھنے کی ہدایت دی ہے۔ لاک ڈاؤن کے دوران دواؤں اور طبی آلات کی تیاری کو یقینی بنانے کے لیے سبھی کوششیں کی جا رہی ہیں۔
۴۔ مزید یہ محکمہ واٹس ایپ گروپ / ای- میل نظام تیار کر کے اور ویڈیو کانفرنسنگ کا استعمال کر کے ڈیجیٹل پلیٹ فارموں کا بڑے پیمانے پر استعمال کر رہا ہے تاکہ مختلف سطحوں پر فوری کارروائی کو یقینی بنایا جا سکے۔
۔۔۔۔
م ن۔ ا س۔م ت ح
31.3.2020
(Visitor Counter : 90
وزارت خزانہ
وزارت خزانہ کے مشہور ہفتہ ’آزادی کا امرت مہوتسو‘ کی اختتامی تقریب ہفتہ کو گوا میں منعقد ہوگی
’دھروہر‘ – کسٹم اور جی ایس ٹی کا قومی عجائب گھر، وزیر خزانہ نرملا سیتا رمن قوم کو وقف کریں گی
وزارت خزانہ کا ’آزادی کا امرت مہوتسو کا مشہور ہفتہ ، ہفتہ کو اختتام پذیر ہوگا ، جس میں وزارت خزانہ اور کارپوریٹ امور کی مرکزی وزیر محترمہ نرملا سیتارامن گوا میں منعقد ہونے والی اختتامی تقریبات میں شرکت کریں گی۔ اس پروگرام میں مرکزی بورڈ برائے بالواسطہ ٹیکسز اور کسٹمز ، مرکزی بورڈ برائے بلا واسطہ ٹیکسز ، محصولات ، اقتصادی امور اور مالیاتی خدمات کے ذریعہ دکھائے جانے والے کئی تقریبات شامل ہوں گی ۔
دن کے پہلے پروگرام میں پنجی میں قومی عجائب گھر برائے کسٹمز اور جی ایس ٹی کو وقف کیا جائے گا ،جس کے بعد جی ایس ٹی گیلری کا افتتاح ہوگا۔ ’دھاروہر‘ کے نام سے ایک مختصر فلم بھی دکھائی جائے گی۔
بیداری پیدا کرنے اور لوگوں کے ساتھ ساتھ بچوں میں ٹیکس خواندگی پھیلانے کی غرض سے ، سنٹرل بورڈ آف ڈائریکٹ ٹیکسز نے کچھ دلچسپ ’کھیل کے ذریعہ سیکھیں‘پروڈکٹس تیار کیے ہیں ۔ وزیر خزانہ اس سیریز کے تحت بورڈ گیمز، تھری ڈی پہیلیاں اور مزاحیہ کتابوں کا ایک سیٹ لانچ کریں گی۔
ایک کھیل’سانپ اور سیڑھی‘کا مقصد چھوٹے بچوں کو ٹیکس کے بارے میں تعلیم دینا ہے۔ اسی طرح ایک 3 ڈی پہیلی ’انڈیا گیٹ‘ کا مقصد بھی بچوں اور نوجوانوں کو ٹیکس کی ادائیگی کے تصور سے دلچسپ انداز میں متعارف کرانا ہے۔ آمدنی اور ٹیکس کے بارے میں آگاہی پھیلانے کے لیے ڈیجیٹل کامک کتابوں کی ایک سیریز بھی جاری کی جائے گی۔
اس موقع پر، آزادی کے امرت مہوتسو پر ایک مختصر ویڈیو فلم بھی لانچ کی جائے گی جس میں ملک کی ترقی میں ٹیکسوں کے تعاون اور براہ راست ٹیکس کے شعبے میں کی گئی اصلاحات کو دکھایا جائے گا۔
اے کے اے ایم کا ایک اہم موضوع ’’75 پر عزم مصمم‘‘ ہے۔ اسی مناسبت سے محکمہ مالیاتی خدمات کی طرف سے ’’عہد‘‘ کے عنوان سے ایک میوزیکل ویڈیو جاری کیا جائے گا۔ اس ویڈیو میں، ہندوستانی مالیاتی خدمات کے شعبے کے لوگ عوام اور قوم کی خدمت کرنے کا عہد کرتے ہیں۔
محکمہ ڈاک کے تعاون سے، اقتصادی امور کے محکمے کا بجٹ ڈویژن اپنی مرضی کے مطابق مائی اسٹامپ کے البم، ایک خصوصی کور، اور گزشتہ 75 سالوں میں ہندوستانی معیشت میں مرکزی بجٹ کی شراکت کو اجاگر کرنے والے ایک بروشر کی ریلیز کا اہتمام کرے گا۔ تقریب کے دوران مرکزی بجٹ کے آزادی سے لے کر اب تک کے سفر کو پیش کرنے والی ایک مختصر فلم بھی ریلیز کی جائے گی۔
اختتامی تقریب کی ایک اور خاص بات پوری ساحل پر معروف ریت آرٹسٹ سدرسن پٹنائک کے ذریعہ سینڈ آرٹ کا ورچوئل افتتاح ہوگا۔ سینڈ آرٹ کا موضوع ’قوم کی ترقی کے لیے ٹیکس‘ پر مبنی ہے۔
آزادی کا امرت مہوتسو اور مشہور ہفتہ کے بارے میں
آزادی کا امرت مہوتسو حکومت ہند کی آزادی کے 75 سال اور اس کے لوگوں، ثقافت اور کامیابیوں کی شاندار تاریخ کا جشن منانے کی ایک پہل ہے۔ آزادی کا امرت مہوتسو کا سرکاری سفر 12 مارچ 2021 کو شروع ہوا ،جس میں آزادی کی 75 ویں سالگرہ کے لیے 75 ہفتوں کی الٹی گنتی شروع ہوئی۔
وزارت خزانہ نے 6 سے 11 جون تک اپنے شاندار ہفتہ کو کئی پروگراموں کے ساتھ منایا جس میں مختلف شہریوں پر مرتکز اقدامات کا آغاز، مالی خواندگی کے پروگرام، لیکچر سیریز، سیمینارز اور سمپوزیا، منشیات کے خاتمے کے دن منانا، سائیکل ریلیاں وغیرہ شامل تھے۔ آئیکونک ویک کے دوران منعقد ہونے والے پروگرام میں ایک ای- کافی ٹیبل بک بھی شامل ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ا ک۔ ق ر۔
U-6426
(Visitor Counter : 74
امور داخلہ کی وزارت
ناجائز تجارت کی روک تھام سے متعلق قومی بیورو
نئی دہلی،24 مارچ،2021 / بھارت کی حکومت نے قانون کی فہرست میں تعزیرات ہند کی دفعہ 370 اور 370 اے سمیت 2019 میں قومی تحقیقاتی ایجنسی قانون ، 2008 میں ترمیم کی تھی۔ این آئی اے کو یہ اختیار دیا گیا تھا کہ وہ انسانوں کی تجارت کے کیسز کی تفتیش کرے۔ مزید یہ کہ وزارت داخلہ نے خواتین کی حفاظت کے لیے مندرجہ ذیل اقدامات کیے ہیں :
- فوجداری قانون میں ترمیم کا قانون ، 2013 جنسی جرائم کی روک تھام کے لیے لاگو کیا گیا تھا۔
- ہنگامی حالات میں کارروائی کیے جانے کی مدد والا نظام پورے بھارت میں بین الاقوامی سطح پر تسلیم کیا جانے والا نمبر  فراہم کرتا ہے جو تمام ایمرجنسی حالات کے لیے کمپیوٹر کی مدد سے بے گھر افراد کی جگہوں پر فیلڈ وسائل بھیجتا ہے۔
- اسمارٹ پولسنگ اور حفاظتی مینجمنٹ میں مدد دینے کے لیے ٹکنالوجی کے استعمال کو فروغ دینے کے لیے سیف سٹی پروجیکٹوں کو آٹھ شہروں احمد آباد، بنگلورو، چنئی، دلی، حیدرآباد ، کولکاتہ ، لکھنؤ اور ممبئی میں منظوری دی گئی ہے۔ یہ منظوری پہلے مرحلے کے تحت دی گئی ہے۔ ریاستی سرکاروں نے عورتوں اور خواتین کے خلاف جرائم کے زیادہ امکانات والی جگہوں کی نشاندہی کی ضرورت کو مدنظر رکھ کر پروجیکٹ تیار کیے ہیں۔ یہ پروجیکٹ شہری علاقوں کے لیے تیار کیے گئے ہیں۔ ان پروجیکٹوں میں بنیادی ڈھانچہ، ٹکنالوجی کا استعمال اور بیداری پروگراموں کے ذریعے سماج میں صلاحیت سازی شامل ہے۔
- فحش مواد کی رپورٹ دینے کے مقصد سے شہریوں کے لیے 20 ستمبر ، 2018 کو ایک سائبر جرائم کی اطلاع دینے والا پورٹل شروع کیا گیا۔
- وزارت داخلہ نے 20 ستمبر 2018 کو جنسی جرائم سے متعلق قومی ڈیٹا بیس شروع کیا تاکہ ملک بھر میں جنسی جرائم کے مرتکب افراد کی تفتیش اور ان کا پتہ لگانے میں آسانی پیدا ہو۔
- وزارت داخلہ نے ایک آن لائن تجزیہ ٹولس کا آغاز کیا۔ اس کا نام ہے ’’جنسی جرائم کا ارتکاب کرنے والوں کے لیے تفتیش اور ان کا پتہ لگانے کا نظام۔
- وزارت داخلہ نے جنسی جرائم کے کیسز میں فارینسک شواہد اکٹھا کرنے سے متعلق رہنما خطوط جاری کیے۔
- تفتیش کے کام میں بہتری لانے کی غرض سے وزارت داخلہ نے مرکزی اور ریاستی فارینسک سائنسی لیباریٹریز نے ڈی این اے کا تجزیہ کرنے والے یونٹوں کو مستحکم کیا۔
- وزارت داخلہ نے ریاستوں اور مرکز کے زیر انتظام علاقوں کے لیے 200 کروڑ روپے جاری کیے تاکہ پولیس اسٹیشنوں میں خواتین کی مدد والے ڈیسک قائم کیے جائیں اور ملک کے سبھی ضلعوں میں انسانی کی تجارت کی روک تھام کرنے والے مرکز قائم کیے جائیں۔
- مزید یہ کہ ایک قومی سطح کا مواصلاتی پلیٹ فارم - قائم ملٹی ایجنسی سینٹر 12.03.2020 کو وزارت داخلہ نے شروع کیا۔یہ مرکز اہم جرائم کے بارے میں معلومات بہم پہنچانے میں سہولت پیدا کرتا ہے۔
مندرجہ بالا اقدامات کے علاوہ وزارت داخلہ ریاستوں اور مرکز کے زیر انتظام والے علاقوں کو خواتین کے خلفا جرائم کی روک تھام کے لیے وقتاً فوقتاً ہدایت بھی جاری کرتی رہی ہے، جو www.mha.gov.inپر دستیاب ہے۔
یہ جانکاری داخلی امور کے وزیر مملکت جناب جی کشن ریڈی نے راجیہ سبھا میں آج ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3020
(Visitor Counter : 200
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو199کروڑ 60لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی 6کروڑسے66لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,99,60,25,975
|
|
دستیاب خوراک
|
|
6,66,75,380
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 199کروڑ 60 لاکھ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی6کروڑ 60 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔